ཐོག་མར་གྲིབ་ཀྱི་དཀར་མོ་རོང་ནས་ཆོས་ལ་སློབ་སྦྱོང་བྱས་ནས་སྒོམ་སྒྲུབ་ཉམས་ལེན་གནང་བ་དང་ཕྱིས་སུ་སྐད་གྲགས་ཆེ་བའི་བསམ་ཡས་དགོན་པར་ཕེབས་ཏེ་ལོ་ཙཱ་བ་གཉགས་ཛྙཱ་ན་ཀུ་མཱ་ར༼༡༢༽རྩ་བའི་ཡོངས་འཛིན་དུ་བསྟེན་ནས་ནང་བའི་རིག་གཞུང་ལ་སློབ་གཉེར་གནང་སྟེ་རིམ་བཞིན་སྐབས་དེའི་བོད་ཁམས་ན་གྲགས་ཆེ་བའི་ལོ་ཙཱ་བ་གཉགས་ཛྙཱ་ན་ཀུ་མཱ་རའི་སློབ་མ་དཔལ་གྱི་མིང་ཅན་བརྒྱད་ཀྱི་གྲས་༼༡༣༽སུ་ཚུད་ཡོད།ཕྱིས་སུ་རིམ་བཞིན་སྙན་པའི་གྲགས་པ་ཆེར་རྒྱས་ནས་བསམ་ཡས་མཁན་རབས་དགུ་བར་༼༡༤༽ཕེབས་པ་དང་དགེ་སློང་དཔལ་གྱི་རྡོ་རྗེ་༼༡༥༽ཞེས་པའི་འཇའ་ས་གནང་བ་དེ་ཡང་དིང་སང་བྲག་ཡེར་བར་བཞུགས་ཡོད།